NukeNews No. 23 - SLOVENIAN

************************************************************ *   NukeNews #23 - Proti - jedrski informacijski servis   * ************************************************************ -- 0. Predgovor -- Dobrodošli k branju prvih NukeNews v 2017! Letos bodo potekali veliki dogodki v Evropi - srečanje G20 in COP 23 - Konferenca o podnebnih spremembah (Združeni narodi). Na obeh srečanjih želijo močni akterji oblikovati prihodnost ljudi na planetu. Jedrski lobisti bodo poskušali izkoristiti priložnost za okrepitev položaja jedrske energije v svetu. Istočasno bomo proti-jedrske organizacije sodelovale v protestih proti pristopom teh institucij. Ob tem bodo pomladi in poleti potekali številni shodi, povezani z energetsko problematiko, organizirani s strani civilne družbe in nevladnih organizacij. S tem glasilom delimo vabila na mednarodno konferenco o jedrski energiji, ki bo potekala dan pred obletnico nesreče v Černobilu, na mednarodni poletni tabor Nuclear Heritage Network, julija v Nemčiji, ter na mednarodni proti-jedrski tabor v regijo Wendland, ki bo potekala avgusta. Če imate novice in naznanila za naslednji izid NukeNews, nam pišite. Podrobnosti o roku, kontaktu in predvidenem formatu sporočil najdete v rubriki O NukeNews (št. 23). -- Povzetek NukeNews #23 -- 0. Predgovor 1. Jedrske novice iz Tanzanije 2. Kalifornija zapira zadnji jedrski objekt 3. Belorusija: Nov incident z reaktorsko posodo potrjuje stare težave 4. Češka: Platforma proti odlagališču 5. Češko Ministrstvo za okolje postavilo rok državnemu podjetju DIAMO 6. Avstrija podpira prebivalce Cumbrie 7. Novice o radioaktivnih odpadkih na Irskem 8. Velika Britanija: Kaj bo "poganjalo" vašo večerjo ta božič? 9. Velika Britanija: lokalne novice 10. Novice o Hinkley Point C 11. Kanada: podaljšanje življenjske dobe jedrski elektrarni Pickering 12. FoE Japonska: Okrepčevalni tabor še vedno potreben za družine v    Fukušimi 13. Rusija: Razgradnja JE Novovoronezh 14. Zaustavitev novega ruskega paradnega reaktorja 15. Konferenca o jedrski energiji 2017 v Linzu 16. Novice o poljski jedrski politiki 17. Mednarodni proti-jedrski poletni tabor bo potekal v Nemčiji 18. 40 let od določitve lokacije Gorleben - 40 let upora 19. Mednarodni proti-jedrski poletni tabor in Free Flow Festival, Gedelitz, Wendland 20. Svetovni podnebni vrh, Bonn, 6-17 november 2017 21. G20 - 7. in 8. julij, Hamburg 22. Prihajajoči dogodki 23. O NukeNews -- 1. Jedrske novice iz Tanzanije -- Malavijska policija je v severnem obmejnem okrožju Karonge v sredo, 21. decembra 2016, aretirala 8 tanzanijskih državljanov, ki so bili namenjeni k rudniku urana Kayerekera, zaradi vstopa v državo brez potnih dokumentov. Tiskovni predstavnik namestnika policije v Karongu George Mlewa je izjavil, da je do aretacij prišlo na podlagi zaupnih informacij nekaterih prebivalcev. Povedal je, da se bo skupina kmalu pojavila pred sodiščem, kjer obod odgovorjali na obtožbe kaznivega motenja posesti. 22. decembra so malavijski mediji poročali, da je bilo aretiranih 8 Tanzanijcev med poskusom ilegalnega vstopa na rudnik urana v sosednji državi. Malavijski mediji so nedavno sugerirali, da je bili osmerica vohunov, poslanih s strani tanzanijske vlade, da raziščejo, če država "razvija jedrsko orožje na lokaciji rudnika urana Kayerekera v okrožju Karonge". Preberite celoten članek: http://www.nuclear-heritage.net/index.php/Nuclear_news_from_Tanzania -- 2. Kalifornija zapira zadnji jedrski objekt -- Preteklo poletje se je največja državna elektroenergetska družba odločila zapreti jedrsko elektrarno Diablo Canyon. Predlog za zaprtje je šel pred državne regulatorje v začetku septembra. Številne skupine so vložile zahtevo za zaprtje Diabla pred predlaganim rokom leta 2024. Presenetilo nas je, da sodnik se je strinjal in poslušal te argumente. Odločitev ne bo znana pred majem 2017. Druga skupina je vložila ločeno tožbo, zahtevajoč, da se Diablo zapre v letu 2018. Pozno oktobra so se ponovno srečali aktivisti, ki so se udeleževali proti-jedrskih kampanj konec 50. let 20. stoletja. Nekaj jedrskih elektrarn ni bilo nikoli zgrajenih zaradi delovanja teh posameznikov in skupin. Obenem aktivisti južne Kalifornije zahtevajo, da se izrabljene gorivne palice iz San Onofre (blizu LA, zaprtje v 2013) čim prej prestavijo na potresno varno območje. -- 3. Belorusija: Nov incident z reaktorsko posodo potrjuje stare težave -- Tokrat so o izrednih razmerah poročali bralci spletne strani sharter97.org. Nekoliko kasneje je o težavah v reaktorju Beloruske jedrske elektrarne obvestilo bilo podano tudi na uradni spletni strani tega državnega podjetja. Še vedno se ne ve, kaj točno se je zgodilo. Se spomnite, kako so poleti 2016 beloruski in ruski jedrski strokovnjaki zagotavljali, da so takratne poškodbe reaktorske posode neznatne? Potem se je izkazalo, da je reaktorsko posodo bilo potrebno zamenjati. Preberite celoten članek: http://charter97.org/en/news/2016/12/27/235754/ -- 4. Češka: Platforma proti odlagališču -- Od maja 2016 je na Češkem 9 potencialnih lokacij za globoko geološko odlagališče radioaktivnih odpadkov. Pri večini od teh se lokalni prebivalci ne strinjajo z odlagališčem v bližini. "Platforma proti odlagališču", ki je združila skupaj 28 občin in nevladnih organizacij, je bila ustanovljena 4.oktobra 2016. Več informacij najdete tukaj: http://calla.cz/index.php?lang=eng&path=e_energy -- 5. Češko Ministrstvo za okolje postavilo rok državnemu podjetju DIAMO -- Pod pritiskom lokalnega prebivalstva Brzkovega, je Ministrstvo za okolje državnemu podjetju DIAMO postavilo enoletni rok (do 30. junija 2017) za pridobitev manjkajočih dokumentov za prijavo za razširitev varovanega območja za odlaganje urana (CHLÚ) v Brzkov-Horní Věžnice. CHLÚ pomeni korak bližje rudarjenju in obenem oviro za razvoj občine. Na podlagi prvotnega načrta, bi naj razširitev CHLÚ bila končana do avgusta 2015, kar se ni zgodilo. Del manjkajočih dokumentov je tudi ponovni izračun zalog urana na podlagi novih geoloških raziskav. Decembra 2016 je DIAMO izjavil, da ne bo izvedel nobenih novih geoloških raziskav, da bi ugotovil točno količino zalog urana na lokaciji Brzkov-Horní Věžnice. Namesto tega namerava samo preračunati zaloge, nakar računa na razširitev obstoječega CHLÚ za približno šestkrat. Lokalne občine, lastniki zemljišč in združenje Naša prihodnost brez urana se bodo pritožili. -- 6. Avstrija podpira prebivalce Cumbrie -- Marianne Birkby, ustanoviteljica Radiation Free Lakeland, je povedala: "Ta potrditev in moralna podpora Avstrije nam pošilja prepotrebno spodbudo za nadaljevanje odpora do projekta Moorside. Kot pravi zvezni kancler, Evropa potrebuje državljane, ki zagovarjajo izhod iz rabe jedrske energije. Na skupinah in posameznikih Cumbrie je, da se združimo, da bomo lahko ustavili največji jedrski projekt v Evropi in zagotovili varno in trajnostno prihodnost." Več na: https://mariannewildart.wordpress.com/2016/12/08/austria-thanks-cumbrians-for-resistance-to-moorside-no-its-not-the-pylons-they-are-worried-about/ -- 7. Novice o radioaktivnih odpadkih na Irskem -- Radiation Free Lakeland pošilja protestno pismo: NuGen-ovih 40 (ali več) morskih "raziskovalnih" vrtin bi lahko »razburilo« največje jedrsko odlagališče na svetu. Edina možnost, da javnost pride do ugovora je v sklopu javne razprave, ki pa ji investitor nasprotuje. Preberite celotno zgodbo: https://mariannewildart.wordpress.com/2016/02/06/do-not-disturb-cumbrian-nuclear-dump/ -- 8. Velika Britanija: Kaj bo "poganjalo" vašo večerjo ta božič? -- Začela se je nova kampanja - Ne kupujte jedrskih odpadkov! Za zamenjavo dobavitelja na 100% obnovljivo električno energijo kliknite tukaj: https://mariannewildart.wordpress.com/2016/12/11/what-will-be-powering-your-dinner-this-christmas/ -- 9. Velika Britanija: lokalne novice -- Pete Roche, politični svetovalec pri NFLA Škotska in neodvisni svetovalec o jedrski energiji, je pripravil neodvisno poročilo "Pomembne in zaskrbljujoče težave s to obliko reaktorja, ki bi lahko vodile do katastrofalne škode v primeru hude nesreče." https://mariannewildart.wordpress.com/2016/11/30/moorside-nuclear-free-local-authorities-endorse-damning-report/ -- 10. Novice o Hinkley Point C -- Po tem, ko je Francija sprejela končno odločitev, da nadaljuje z reaktorjem Hinkley Point C, je nova neizvoljena premierka Theresa May zahtevala pregled projekta zaradi varnostnih pomislekov okoli kitajske vključenosti. Kakorkoli, po začetnem navajanju, da bo odločitev padla v oktobru, se je Mayeva vdala interesom jedrske in gradbene industrije ter jim dala zeleno luč. V nedeljo, 18. septembra so v Bristolu potekale demonstracije proti-jedrskih skupin zoper odločitev. Predstavniki Against Nuclear & Stop Hinkley so pozvali državljane k ukrepanju proti, saj projekt predstavlja zelo slab posel za britanske odjemnike električne energije. Vsi glavni mediji in gospodarski analitiki so sedaj proti projektu in sprašujemo se, zakaj vlada še vedno vlaga napore v to smer - poznamo odgovor na to - orožje, jedrska energija še vedno je in je vedno bila vojaški projekt. -- 11. Kanada: podaljšanje življenjske dobe jedrski elektrarni Pickering -- radnja PNS se je začela v šestdesetih, obratovati je začela leta 1971. Ponovno podaljšana licenca za delovanje poteče v letu 2018, a OPG (Ontario Power Generation) želi podaljšanje dovoljenja do 2028. Kanadska Komisija za jedrsko varnost (CNSC) predvideva, v skladu z veljavnim dovoljenjem, da bodo reaktorji v Pickeringu v v mirujoči obliki oz. nedelujoči prisotni do 2050, razgradnja bi se naj začela šele leta 2051. Zahtevek OPG-ja za podaljšanje življenjske dobe do 2028 temelji na dejstvu, da bodo 4 reaktorje v Darlingtonu in Bruceu zaprli med letoma 2020 in 2024. Tveganje podaljšanja življenjske dobe tako blizu največje kanadske metropole Toronta ni zgolj riskantno, temveč tudi drago in nepotrebno; mnogo cenejša vodna energija je dostopna od Quebec-a po 5c/KWH, medtem ko so stroški prenove okrog 18c/KWH. Preberite celoten članek: http://www.nuclear-heritage.net/index.php/Canada:_Pickering_Nuclear_Station_lifetime_extension -- 12. FoE Japonska: Okrepčevalni tabor še vedno potreben za družine v    Fukušimi -- Fukušimski Poka Poka projekt ("okrepčevalni tabor" za otroke iz Fukušime) zagotavlja prostor, kjer se otroci, prizadeti zaradi jedrske nesreče leta 2011 v Fukušimi, lahko prosto igrajo pod milim nebom in soncem, ter prostor, kjer starši lahko prosto govorijo o njihovih skrbeh zaradi sevanja. V preteklih treh in pol letih se je več kot 700 otrok in odraslih udeležilo vikend okrepčevalnega tabora v kraju Inawashiro, v gorah prefekture Fukušima. Ta lokacija je dostopna za mnogo staršev v Fukušimi ter je varna, z nizko stopnjo sevanja. Več na: http://www.foejapan.org/en/energy/pk_donation_2017.html -- 13. Rusija: Razgradnja JE Novovoronezh -- Tretjo enoto jedrske elektrarne Novovoronezh, v obratovanju od 1971, so končno ustavili. Zaposleni v elektrarni jo pripravljajo za proces razgradnje. Enota bo pilotni projekt za uporabo tehnologije razgradnje VVER-440 reaktorjev. Več informacij: https://rg.ru/2016/12/26/reg-cfo/energoblok-novovoronezhskoj-aes-ostanovlen-navsegda.html -- 14. Zaustavitev novega ruskega paradnega reaktorja -- Reaktor št. 6 v jedrski elektrarni Nonovoronezh v Rusiji - prvi serije AES-2006 - je bil izklopljen iz omrežja zaradi okvare električnega generatorja v začetku novembra 2016. Nesreča se je zgodila 10. novembra, a je o tem Rosenergoatom, ruski jedrsko podjetje, poročal šele 6 dni kasneje. Družba je navedla, da je bil razlog za nujno zaustavitev kratek stik pri njenem nagrajenem novem reaktorju. Preberite celotno zgodbo: http://bellona.org/news/nuclear-issues/2016-11-scram-at-russias-new-flagship-reactor-goes-unmentioned-for-six-days-stoking-speculation -- 15. Konferenca o jedrski energiji 2017 v Linzu -- V 2017 bo potekala četrta Konferenca o jedrski energiji - kot že v 2015, tudi tokrat v Linzu. 2017 bo EURATOM praznoval 60-letnico in s tem 60 let promoviranja jedrske industrije. EURATOM je ovira za evropsko postopno opuščanje jedrske energije. 60 let po uveljavitvi te pogodbe je prišel čas, da se EURATOM odpravi ali pa se vsaj izpostavi temeljitemu procesu reform, ki je zahtevan že več let. Mednarodni strokovnjaki bodo razpravljali o sledečih tematikah: Mit o EURATOMu - je varnost jedrskih elektrarn del EURATOMa? Reformiranje EURATOMa - utopija ali vizija? Enostranski izhod iz EURATOMa - Pravne možnosti. Zakaj naj Nemčija zapusti EURATOM. Kampanje proti EURATOMu - zgodovinski pregled kampanj v Avstriji. http://www.nec2017.eu -- 16. Novice o poljski jedrski politiki -- V 2016 je bilo nekaj konkretnega razvijanja kar se tiče Programa jedrske energije za Poljsko (PPEJ). Okoljske študije po naročilu PGE EJ1 (investitor je država), ki so se začele pred nekaj meseci, napredujejo zelo počasi. PGE EJ1 zatrjuje, da bodo končane v 2017, vendar lahko naletijo na aktivno nasprotovanje dela lokalnih skupnosti. Predvideno je bilo, da bo PPEJ revidiran z zakonom v sredini 2016, kar se do oktobra ni zgodilo. Namesto premisleka o uporabnosti konvencionalnega jedrskega programa (ki sicer velja še sedaj), je vlada Poljske, z osnutkom nacionalne "Strategije za razvoj", predlagala dodatno uvedbo popolnoma nove tehnologije visokotemperaturnih reaktorjev (t.i. HTR-jev). Kot majhni modularni reaktorji bi bili le ti razporejeni poleg in upravljani s strani petro-kemičnih industrijskih obratov. A najprej bi bilo treba razviti prototip reaktorjev, kar bi radi videli do 2030. Nacionalni center za jedrske raziskave (NCB) je zagotovil ustrezen dokument o sodelovanju (pismo o nameri) s konzorcijem "U-Battery" iz Velike Britanije, za oblikovanje in izdelavo takšnega prototipa. Status teh predlogov reaktorjev v povezavi s predlaganimi reaktorji, cilji in časovnico v PPEJ je popolnoma nejasen, avtorji "strategije" pa jih sploh ne poskušajo pojasniti. -- 17. Mednarodni proti-jedrski poletni tabor bo potekal v Nemčiji -- Mednarodni proti-jedrski poletni tabor 2017 bo potekal od 17. do 23. julija v Döbelnu, Nemčija. Kamp se bo začel teden dni po G20 protestih, ki bodo potekali 7. julija. S tem bomo aktivisti in drugi udeleženci demonstracij v Hamburgu imeli teden za oddih pred možno udeležbo na mednarodnem poletnem taboru. Teden med G20 protesti in poletnim taborom bo potreben za samo pripravo tabora - pomoč je zelo dobrodošla! Prosimo vas, če lahko vnaprej napoveste vaše sodelovanje pri tednu priprav. Prav tako bo takrat že možno postaviti šotor. Vendar lahko pričakujete, da infrastruktura za večje število ljudi v tednu predpriprav še ne bo pripravljena - sanitarije bodo omejene, oskrba s hrano še tudi ne bo v celoti organizirana. Kontaktirajte nas na "summercamp AT nuclear-heritage DOT net"! Več informacij bo dostopnih na: http://www.nuclear-heritage.net/index.php/Anti-nuclear_summer_camp_2017 -- 18. 40 let od določitve lokacije Gorleben - 40 let upora -- Dolgo časa je od tega, ko je nekdanji premier Spodnje Saške, Ernst Albrecht, nameraval razglasiti Gorleben za center odlaganja radioaktivnih odpadkov zgolj s kazanjem prsta na zemljevid. Od takrat je bilo preprečenega veliko: obrat za predelavo, pilotni obrat za predelavo, neustrezno končno skladiščenje. Hala za zabojnike s kapaciteto za shranjevanje 420 sodov, ima "zgolj" 113 sodov. A obstaja nenehna potreba po dodatnih informacijah in uporu! Protestna kultura je zrasla v Wendlandu, zasidrana je kot družbeno gibanje. Praznujemo uspeh in dobivamo moč za prihodnje naloge, ki so opuščanje rabe jedrske energije, čim bolj varno skladiščenje jedrskih odpadkov, ustavitev nepotrebnih transportov radioaktivnega materiala ter dokončna energetska tranzicija. 18. februarja bo potekal akcijski dan, 22. februarja bo dogodek ter 25. februarja »DanceNightTotal«. Preberite celoten članek: http://www.nuclear-heritage.net/index.php/40_years_of_site_designation_Gorleben_-_40_years_of_resistance -- 19. Mednarodni proti-jedrski poletni tabor in Free Flow Festival, Gedelitz, Wendland -- Tabor bo potekal med 7. in 16. avgustom 2017, na travniku, kamor ste povabljeni aktivisti in zainteresirani posamezniki iz celega sveta. Ne kot konkurenca, ampak kot dodatek taboru v Döbelnu, načrtujemo predavanja, razprave, delavnice in akcijski dan na temo jedrskih odpadkov, jedrskih transportov, rudarjenja urana in človekovih pravic. Upamo, da bo mreženje zajemalo vse kontinente in problematike. Potrudili se bomo povabiti posameznike od Standing Rocka do Gedelitza v okviru turneje, kot simbolična gesta naše solidarnostne podpore in kot izraz naših vzajemnih bojev. Cena za tabor bi naj bila dostopna vsem. Otroci imajo brezplačno. Free Flow Festival bo potekal konec tedna. Nadaljne informacije sledijo kmalu na naši spletni strani in na spletni strani organizatorjev, iniciative Umweltschutz Lüchow-Dannenberg. http://www.bi-luechow-dannenberg.de https://www.beelzebubairlines.de/freeflow/ -- 20. Svetovni podnebni vrh, Bonn, 6-17 november 2017 -- Načrtujemo veliko različnih protestnih akcij, ker bo razpored za prihajajoča desetletja jedrske industrije določen v tem vrhu. Mednarodna zveza "Don't nuke the climate!", ki je uspešno organizirala proteste ob Svetovnemu podnebnemu vrhu 2015 v Parizu, je pravkar začela novo kampanjo. Kmalu več tukaj: http://www.bi-luechow-dannenberg.de/?page_id=14456 -- 21. G20 - 7. in 8. julij, Hamburg -- G20 je neformalna združba 19 držav in Evropske Unije. Zasnovana je kot forum za sodelovanje in posvetovanje o problematikah mednarodnega finančnega sistema. Prizadevamo si za popolnoma drugačno podnebje, prišlo bo do obsežnih in odločnih protestov v Hamburgu proti politikam držav G20, katerih cilj je zgolj povečevanje gospodarske rasti, optimizacija dobičkov in konkurenčno spodbujanje globalnih korporacij, bogatih posameznikov in finančnih trgov. Globalne posledice takšnih politik so povečevanje družbene neenakosti, marginalizacije posameznikov, uničevanje okolja in podnebne spremembe, vojne in osiromašenje. Skupno želimo narediti viden solidarnostni in emancipatorni pol družbe ob vrhu G20. Cinični slogan skupine G20 "Nadaljujte" je v nasprotju z našimi pristopi za socialno pravičnost, miren in ekološko trajnosten svet. Pripravite se na triado nasprotnega vrha, akcije civilne nepokorščine in obsežne demonstracije 8.julija! Preberite celoten članek: http://www.nuclear-heritage.net/index.php/G20_-_July_7/8,_2017_in_Hamburg -- 22. Prihajajoči dogodki -- Vabljeni, da nam sporočite svoje lokalne in mednarodne dogodke! Več na: http://upcoming.nuclear-heritage.net Verjetno v 2017:  Nasprotovanje prevozu zabojnikov v Franciji in                    Nemčiji 18/02/17:         40 years Gorleben resistance - action day – in                    Wendland region (D) 25/03/17 ob 10h:  7. konferenca Temelin, Munich (D) 31/03/17-02/04/17: pomladna konferenca nemškega proti-jedrskega gibanja, Göttingen (D) 25/04/17 ob 9h:   Konfefenca jedrske energije, Linz (A) 25/06/17:         Tihange human chain action via Tihange - Lüttich - Maastricht - Aachen (B, D, NL) 07/07/17-08/07/17: srečanje G20 in protesti, Hamburg (D) 17/07/17-23/07/17: Mednarodni Proti-jedrski Poletni Kamp, Döbeln (D) 07/08/17-16/08/17: Mednarodni proti-jedrski poletni kamp in Free Flow Festival, Gedelitz (D) 06/11/17-17/11/17: Svetovni podnebni vrh in protesti, Bonn (D) http://www.nuclear-heritage.net/index.php/Castor_Resistance_in_Germany_2017 http://www.nuclear-heritage.net/index.php/40_years_of_site_designation_Gorleben_-_40_years_of_resistance https://www.stoppt-temelin.de/7-temelinkonferenz-2017-m%C3%BCnchen/ http://www.contratom.de/fruehjahrskonferenz-2017/ http://www.nuclear-heritage.net/index.php/Nuclear_Energy_Conference_2017 http://www.nuclear-heritage.net/index.php/Tihange_Humain_Chain http://www.nuclear-heritage.net/index.php/G20_-_July_7/8,_2017_in_Hamburg http://www.nuclear-heritage.net/index.php/Anti-nuclear_summer_camp_2017 -- 23. O NukeNews -- NukeNews je večjezično glasilo mreže Nuclear Heritage Network. Odraža aktivnosti, tematiko in boje proti-jedrskih aktivistov, povezanih skozi mednarodno skupnost. Članki so napisani in prevedeni s strani aktivistov, poleg njihovih običajnih proti-jedrskih dejavnosti. Cilj NukeNews glasila je obveščanje tako aktivistov kot tudi zainteresirane javnosti. Vaši prispevki za naslednjo izdajo NukeNews so dobrodošli! Pošljite jih preko e-pošte na naslov: "newsletter AT nuclear-heritage DOT net". Besedilo naj bo kratka informacija v angleščini - ne več kot en odstavek, vključno s strjenim naslovom in morebitno povezavo do spletne strani za boljšo informiranost. Predvideni rok za oddajo člankov za 24. številko je 26. marec 2017. Ažurirane roke za oddajo najdete na portalu NukeNews: http://NukeNews.Nuclear-Heritage.NET